उपोष्ण कटिबंध के जलवायु के प्रमुख लच्छन हवे तेज गर्मी आ कुछ हलका जाड़ा जहाँ कभी-काल्ह के बरफ गिरे ले। अधिकतर उपोष्णकटिबंध के दू किसिम के क्षेत्र में बाँटल जाला: नम उपोष्णकटिबंध, जहाँ बरखा गर्मी के महीना सभ में होखे ला, जइसे कि दक्खिन पूरबी चीन आ दक्खिन पूरबी अमेरिका; आ सूखल गर्मी के इलाका चाहे भूमध्यसागरीय जलवायु जहाँ सीजनल बरखा ठंढा महीना सब में होखे ला, उदाहरण खातिर भूमध्य सागरीय बेसिन के इलाका चाहे दक्खिनी कैलिफोर्निया के इलाका।